Românii cu pensii mici ar putea avea în curând veniturile mărite, susține premierul Marcel Ciolacu.
Guvernul are în analiză creșterea pragului de impozitare pentru pensiile de peste 2.000 de lei
Potrivit specialiștilor, două variante pot fi luate în calcul.
Prima variantă ar fi un sistem de deduceri fiscale pentru pensiile mai mari de 2.000 de lei și până în 3000 de lei.
Deduceri fiscale propuse de Ministerul Finanțelor
Astfel, pentru a nu elimina impozitul, ministerul de Finanțe va veni cu deduceri fiscale care se vor aplică doar celor cu pensii mici.
Cea de-a doua variantă la care s-au gândit specialiștii este acordarea unor bonificaţii pe anumite praguri de pensii. Această variantă ar fi similară cu cardurile pentru energie, și ar fi mai ușor de pus în aplicare.
Guvernul ar putea acorda sume lunare, neimpozabile, pentru pensionarii cu venituri peste pragul de 2.000 de lei.
Forma finală a noilor pensii urmează să fie prezentată de Guvern
În acest moment, în România sunt aproximativ 2.000.000 de pensionari cu pensii mai mici de 2.000 de lei.
După ce va avea loc recalcularea din toamnă, o parte vor trece de pragul de 2.000 de lei și se vor încadra la creșterea anunțată de premierul Ciolacu.
Aproximativ 1.200.000 de pensionari au pensii între 2.000 și 3.000 de lei. O parte dintre ei, după recalcularea din toamna, vor depăși 3.000 de lei.
Pentru cei din urmă, Guvernul și Ministerul de Finanțe analizează pragul până la care să vină cu reducerea impozitării:
La un moment dat cineva a decis, pe anumiţi indicatori presupun, ca peste plafonul de 2.000 să fie o impozitare. Între timp ştim foarte bine că nivelul de trai s-a scumpit, au existat anumite indexări, deci, cu alte cuvinte, trebuie să existe o corecţie şi la plafon astfel încât raportarea la puterea de cumpărare a celor 2.000 de lei ... Trebuie să faci o nouă raportare, să vezi care este nominal pragul de unde începe să crească. E normal să o facem concomitent cu recalcularea pensiilor modificarea acestui prag", a spus premierul Ciolacu.